b'\n_START_ARTICLE_\nRod Svobodnega Kamnitnika\n_START_SECTION_\nZgodovina\n_START_PARAGRAPH_\nDru\xc5\xa1tvo tabornikov Rod svobodnega Kamnitnika je bilo ustanovljeno 28. marca leta 1954._NEWLINE_Zaradi la\xc5\xbejega in bolj\xc5\xa1ega zagotavljanja skupnih ciljev in interesov so se taborniki leta 1965 na obmo\xc4\x8dju takratne ob\xc4\x8dine zdru\xc5\xbeili v Zvezo tabornikov ob\xc4\x8dine \xc5\xa0kofja Loka \xe2\x80\x93 ZTO. Sestavljali so jo taborniki iz \xc5\xa0kofje Loke (Odred svobodnega Kamnitnika, danes Rod svobodnega Kamnitnika in Odred Sor\xc5\xa1kega polja, ki je prenehal delovati), \xc5\xbdirov (danes Rod zelenega \xc5\xbeirka), \xc5\xbdeleznikov (Sel\xc5\xa1ki odred, danes Rod zelene sre\xc4\x8de), Gorenje vasi in Poljan (Odred Ivana Tav\xc4\x8darja, ki je prenehal delovati). ZTO je delovala vse do konca osemdesetih let prej\xc5\xa1njega stoletja._NEWLINE_\xc5\xa0kofjelo\xc5\xa1ki taborniki so bili zelo aktivni in izredno uspe\xc5\xa1ni na orientacijskih tekmovanjih, ta sloves pa so obdr\xc5\xbeale tudi sedanje generacije. Poleg udele\xc5\xbebe na tekmovanjih so se lotili tudi organizacije le-teh. Od leta 1971 vsako leto drugo soboto v januarju organizirajo orientacijsko taborni\xc5\xa1ko tekmovanje Glas svobodne Jelovice, katerega se ga navadno udele\xc5\xbei pribli\xc5\xbeno 300 tabornikov iz cele Slovenije.\n_START_SECTION_\n50. obletnica delovanja rodu\n_START_PARAGRAPH_\nOrganizacija Republi\xc5\xa1kega orientacijskega tekmovanja v letu 2003 je bila prva od aktivnosti, ki so se zvrstile ob praznovanju 50. obletnice delovanja rodu. Praznovanje so obele\xc5\xbeili z organizacijo \xc5\xa1tevilnih aktivnosti za ob\xc4\x8dane, vrhunec praznovanja pa je bila slavnostna akademija, na kateri so praznovanje sklenili lo\xc5\xa1ki taborniki vseh starosti. Na\xc4\x8delnik Zveze tabornikov Slovenije je rodu ob tem sve\xc4\x8danem trenutku podelil zlato plaketo Zveze tabornikov Slovenije.\n_START_SECTION_\nAktivnosti RSK\n_START_PARAGRAPH_\nVsako leto 22. aprila se odpravijo na rodov izlet. Ta dan je tudi Dan tabornikov in dan Zemlje. V \xc4\x8dasu zimskih po\xc4\x8ditnic se najmlaj\xc5\xa1i taborniki odpravijo na zimovanje. Ta po navadi potekaja v prostorih osnovnih \xc5\xa1ol. V poletnih mesecih se zvrstijo taborjenja vsah dru\xc5\xbein in klubov. Na za\xc4\x8detku novega \xc5\xa1olskega in taborni\xc5\xa1kega leta se odpravijo tudi na jesenovanja.'